# ÓVODAI HÁZIREND

**AZ ÓVODA MŰKÖDÉSÉVEL KAPCSOLATOS LEGFONTOSABB ÁLTALÁNOS TUDNIVALÓK**

Óvodánk az egyház küldetését szolgáló, szabadon választható világnézetileg elkötelezett nevelő intézmény. Házirendünket az intézmény Szervezési és Működési Szabályzatának értelmében állítottuk össze. Munkahelyünk Szent Imre Római Katolikus Általános Iskola és Óvoda.

**A HÁZIREND SZEMÉLYI HATÁLYA**

Az óvoda házirendje az óvodát igénybevevő gyermekekre és szüleikre terjed ki.

A házirend nyilvánosságra hozatalának rendje, a megismertetés módjai:

A szülők beíratáskor egy példányát megkapják, valamint a szülői fórumokon szóbeli tájékoztatást kapnak tartalmáról. Az óvoda faliújságján megtalálható kifüggesztve, az intézmény honlapjáról letölthető.

Felülvizsgálatának és módosításának rendje:

Felülvizsgálat évente, a módosítás a mindenkori jogszabályok rendelkezéseinek megfelelően, illetve, ha az óvodában járó gyermekek 75%-át érintő változások történnek.

**A házirend idő hatálya:** Érvényes visszavonásig.

**A HÁZIREND CÉLJA**

Az óvoda házirendjének megtartásával a nevelőmunka zavartalanságát és eredményességét kívánjuk biztosítani.

# AZ ÓVODAI ÉLET RENDJE

**AZ ÓVODAI BEÍRATÁS, FELVÉTEL, ÁTVÉTEL, MEGSZÜNTETÉSI ELJÁRÁSI RENDJE**

Nemzeti köznevelési törvény (Nkt.) 8. § (1) bekezdése kimondja, hogy az óvoda a gyermek három éves korától a tankötelezettség kezdetéig nevelő intézmény.

* Az Nkt.49 §-a szerint az óvodai felvétel, átvétel jelentkezés alapján történik. A beíratás idő- pontját a város többi óvodájával összhangban állapítjuk meg minden év április 20. és május

20. között, s erről időben értesítjük az érintetteket (plakát, honlap, templomban hirdetés).

* Az óvoda felveheti azt a gyermeket is, aki a harmadik életévét a felvételétől számított fél éven belül betölti.
* Óvodánk elsősorban Komárom városban és vonzáskörzetében élő keresztény nevelést igénylő szülők gyermekei számára biztosítja az óvodai felvételt.
* Az intézményvezető írásban értesíti a szülőt a felvételről illetve az elutasításról (felvételi határozat formájában) a beíratást követő 15 munkanapon belül. Az óvodába felvett gyermekek csoportba való beosztásáról a szülők, és az óvodapedagógusok véleményének kikérése mellett az óvodavezető dönt.

Megszűnik az óvodai elhelyezés, ha:

* + a gyermeket másik óvoda átvette, az átvétel napján
  + a gyermeket felvették az iskolába, a nevelési év utolsó napján
  + az óvodába járási kötelezettségét külföldön teljesítő gyermek eléri a tanköteles kort

/Nkt. 51.§(1) bekezdés/

**AZ ÓVODA NYITVA TARTÁSA, HETIRENDJE, NAPIRENDJE,**

* Tanév: szeptember 1-jétől a következő év augusztus 31-ig tart.
* Nevelési év: szeptember 1-jétől május 31-ig tart.
* Nyári élet: Június 1-jétől augusztus 31-ig tart.
* Nyári zárás: július 4 hét. Szükség esetén 5 hét. Ennek pontos időpontját február 15-éig, jelezzük a szülők felé.
* A zárva tartás alatt szülő írásos kérése alapján a város ügyeletes óvodájában helyezzük el a gyermekeket. A kérvény beadásának határideje: június 5.
* Az óvoda 5 napos (hétfőtől-péntekig) munkarendben üzemel.
* Nevelés nélküli munkanapok: a nevelési év folyamán max. 5 alkalommal (továbbképzés, értekezlet). Ezek dátumát év elején, illetve legalább 7 nappal zárva tartást megelőzően kihirdetjük.
* A napi nyitva tartás: 6.00- 17.30
* Biztonsági okokból óvodánk bejárata kapukóddal nyílik, kérjük a szülőket, hogy a kódot körültekintően, bizalmasan kezeljék.
* Ügyeletek rendje: 6.00-7.30-ig valamint 16.00-17.30-óráig összevont csoport működik. A nyári időszakban és alacsony létszám esetén nevelési év közben is élünk a csoport összevonás lehetőségével.

**AZ ÓVODAI ÉTKEZTETÉS RENDJE**

A reggeli folyamatos 8:00 -9:00 tart.

Az ebéd 11:30-12:30 tart.

Az uzsonna 14:45 – 15:15 tart.

Az óvoda területén a gyermek egyéni etetése, nassoltatása otthonról hozott élelmiszerrel a többi gyermek előtt nem etikus, valamint az óvoda tisztán tartását is zavarja. Az óvodába csak kereskedelmi forgalomba vásárolható termékek, számla ellenében, hozhatók be (rendezvények, születésnap esetén).

**A GYERMEKRE ÉS A SZÜLŐKRE VONATKOZÓ SZABÁLYOK**

* + A szülő gyermekét a csoport napirendjét figyelembe véve hozza az óvodába, és vigye haza, az óvodai tevékenység zavarása nélkül.
  + A gyermekek a szülőkkel, felnőttel ill. 14 év feletti testvérrel érkezhetnek az óvodába és csak felnőtt vagy 14 év feletti testvér felügyeletével távozhatnak. Amennyiben a gyermek 14 év alatti gyermek felügyeletével való távozását kéri a szülő, azt írásban jelezze!
  + A gyermeket csak a szülő előzetes kérése alapján adjuk át más felnőttnek. Válás, különélés esetén a szülői felügyeleti jog mindaddig fennáll, (amíg erről hatósági és, vagy bírósági határozat máshogy nem rendelkezik,) mindkét szülőnek kiadható a gyermek.
  + Kérjük, több aktuális telefonszám megadását, a szülők rendkívüli akadályoztatása esetén történő értesítéséhez.
  + Kérjük, hogy a biztonság érdekében a szülő a reggeli érkezés alkalmából személyesen az óvodapedagógusnak adja át gyermekét.
  + A szülő (vagy az általa meghatalmazott személy), a gyermek óvodapedagógusától való átvételétől kezdve felelős a gyermek magatartásáért és testi épségének megóvásáért az óvoda teljes területén (belső helyiségeiben és az udvaron is). A gyermek óvodapedagógustól való átvételének számít: ha a szülő (vagy általa meghatalmazott személy) az óvodapedagógusnak jelzi megérkezését, az óvodapedagógust szólítja és a gyermeket a szülő (vagy az általa meghatalmazott személy) gondjaira bízza.
  + A gyermek tisztán és gondozottan érkezzen óvodába.
  + A gyermekek öltözéke igazodjon az időjáráshoz, tegye lehetővé a szabad mozgást, ne korlátozza őket szabad tevékenységeikben. (pl.: esőkabát, gumicsizma, téli overáll).
  + Biztosítsanak a gyermekeknek udvari és csoportszobai játszóruhát, pótruhát (fehérnemű, póló, zokni) és a biztonságos közlekedés és a lábuk egészsége érdekében megfelelő váltó cipőt. (A bokát biztonságosan tartó lábbeli legyen. Papucsot nem javasoljuk.)
  + Ruhadarabjai legyenek jellel ellátva, a levethető ruhadarabok, váltóruhák, cipő az óvónők által kért helyen és módon legyenek elhelyezve.
  + A csoportszobában a gyermekek és a felnőttek csak óvodai cipőben tartózkodhatnak!
  + A gyerekek kedvenc tárgyaikat, megnyugtatást szolgáló játékaikat az óvónők által meghatározott időben (pl.: beszoktatás) behozhatják az óvodába. Amennyiben károsodnak, elvesznek, azokért az óvoda nem vállal felelősséget. Rendkívüli helyzet esetén az óvoda korlátozhatja a saját játékok, tárgyak behozatalát.
  + Ékszer használata balesetveszély forrás miatt mellőzendő, nem ajánlott. A gyermek által használt ékszerekért sem vállalunk felelősséget.

**A HIÁNYZÁSOK IGAZOLÁSÁNAK RENDJE**

* + A szülő biztosítsa gyermeke rendszeres óvodába járását**!** Amennyiben a gyermek egyéb okok miatt 10 napnál hosszabb ideig marad távol az óvodától, azt az óvodavezetőnek írásban jelezze.
  + A nevelési intézmények működéséről szóló 20/2012 EMMI rendelet 51. § (1**)** bekezdése alapján a mulasztást igazoltnak kell tekinteni, ha a szülő előzetesen bejelentette az óvónőnek, hogy
* gyermekét nem viszi óvodába,
* vagy ha a gyermek megbetegedett, és azt e házirendben meghatározottak szerint igazolja,
* vagy ha a gyermek hatósági intézkedés vagy egyéb miatt nem tudott kötelezettségének eleget tenni.
  + Ha a gyermek távolmaradását nem igazolják, a mulasztás igazolatlan.
  + Abban az évben, amelyben a gyermek harmadik életévét betölti a nevelési év kezdő napjától napi négy órát köteles óvodai nevelésben részt venni. A 10 napnál több igazolatlan mulasztás esetén a jegyzőt és az általános szabálysértési hatóságot értesíti az óvoda vezetője.
  + Hosszabb hiányzás, óvodakezdés alkalmával a gyermek egészségi állapotáról orvosi igazolást, vagy szülői nyilatkozatot kérünk.
  + A gyermek óvodában történő megbetegedése esetén azonnal értesítjük a szülőt, hogy a gyermek minél előbb orvosi kezelésben részesülhessen. (magas láz, hányás, hasmenés, kiütés, óvodai baleset). A gyermeknek gyógyszert az óvodapedagógus nem adhat be! Speciális eseteket (allergia, asztma, cukorbetegség…) kérjük, jelezzék, és az óvodapedagógussal beszéljék meg a szülők! Fertőző betegség (rózsahimlő, skarlát, bárányhimlő, májgyulladás, tetű…) esetén a szülőnek bejelentési kötelezettsége van az óvodapedagógus felé!
  + A beteg gyermek nem látogathatja a nevelési-oktatási intézményt. Azt, hogy a gyermek ismét egészséges, és látogathatja az óvodát, orvosnak kell igazolnia. Az igazolásnak tartalmaznia kell a betegség miatt bekövetkezett távollét pontos időtartamát.

**A BEFIZETÉSEK RENDJE**

* + Az óvoda reggelit, ebédet és uzsonnát biztosít minden gyermeknek.
  + Az étkezési díj fizetése a szülő kötelessége, az étkezési nyilatkozatban megjelöltek szerint készpénzzel, vagy utalással. A fizetés idejéről emailben, valamint a folyosói hirdető táblán kitett tájékoztatóból értesülhetnek a szülők.
  + Az óvodás hiányzása esetén le kell mondani az étkezést előző nap délelőtt 8:30-ig, a kihirdetett email címen, illetve telefonon.
  + A le nem mondott étkezés díját ki kell fizetni. Ez vonatkozik a késve lemondott étkezésre is.
  + Hiányzás végén ismét jelezni kell az igényt. Az igény a következő naptól érvényes, ellenkező esetben a gyermeknek nem tudunk étkezést biztosítani.
  + Be-kijelentési mód: Emailben, telefonos, vagy személyes üzenethagyással lehetséges.
  + Étkeztetésnél ingyenességet élvez az a gyermek, akinek szülője benyújtja a „Nyilatkozatot a Gyvt.21/B.§ (1) bekezdés a) pontja szerinti ingyenes bölcsődei és óvodai gyermekétkeztetés igénybevételéhez” című nyomtatványt.

# A GYERMEK JOGAINAK GYAKORLÁSÁVAL, KÖTELEZETTSÉGEINEK TELJESÍTÉSÉVEL KAPCSOLATOS SZABÁLYOK

**A GYERMEKEK JOGAI**

A nevelési és oktatási intézményben biztonságban és egészséges környezetben nevelődjék. Óvodai napirendjét életkorának megfelelően alakítjuk ki. Biztonsága érdekében az óvodában tartózkodása ideje alatt végig óvodapedagógus, pedagógiai asszisztens, dajka felügyelete alatt áll.

A gyerek az intézmény eszközeit berendezéseit, felszereléseit ingyenesen, de rendeltetésszerűen használhatja, arra vigyáznia kell.

Életkorának és fejlettségi szintjének megfelelően vegyen részt saját környezetének és az általa használt játékok, eszközök rendben tartásában.

A Nkt. 45.§ (2) bekezdése alapján a gyermek abban az évben, amelynek augusztus 31. napjáig a hatodik életévét betölti, tankötelessé válik. A tankötelesség teljesítése a tanév első tanítási napján kezdődik. A szülő kérelmére a felmentést engedélyező szerv döntése alapján a gyermek további egy nevelési évig óvodai nevelésben vehet részt. A szülő kérelmét az iskolakezdés évében január 15-éig nyújthatja be a felmentést engedélyező szervhez. Ha az eljárásban szakértőt kell meghallgatni, akkor csak szakértői bizottság rendelhető ki, és a függő hatályú döntésben nem kell rendelkezni a kérelmezett jog gyakorlásáról. Ha a szakértői bizottság a szülői kérelem benyújtására nyitva álló határidő előtt a gyermek további egy nevelési évig óvodai nevelésben történő részvételét javasolja, a szülői kérelem benyújtására nincs szükség. Ha a gyermek az iskolába lépéshez szükséges fejlettséget korábban eléri, a felmentést engedélyező szerv a szülő kérelmére engedélyezheti, hogy a gyermek hatéves kora előtt megkezdje tankötelezettségének teljesítését.

A tankötelezettség megkezdésének feltétele a gyermek iskolába lépéshez szükséges fejlettségének megléte, annak igazolása. A gyermek iskolába lépéshez szükséges fejlettségének jellemzőit az Óvodai nevelés országos alapprogramjának kiadásáról szóló kormányrendelet határozza meg.

# VÉDŐ, ÓVÓ BETARTANDÓ ELŐÍRÁSOK AZ ÓVODÁSKORÚ GYERMEKEK SZÁMÁRA

Az óvodapedagógusok az óvodáskorú gyermek életkori sajátosságainak figyelembe vételével alakítják a balesetvédelmi védő, óvó szabályokat. A mindennapokban folyamatosan felhívják a gyermekek figyelmét a betartandó szabályokra, hogy ismerjék és betartsák a baleset megelőzési előírásokat, és annak megfelelően cselekedjenek. Ennek érdekében az óvodáskorú gyermek:

* + óvja saját és társai testi épségét, egészségét,
  + tartsa be az alapvető higiéniai szabályokat, ügyeljen saját maga és környezete tisztaságára
  + óvodapedagógusi felügyelettel működjön közre környezetének rendben tartásában,
  + a folyosókon és a csoportszobákban kerüljék a szaladgálást, verekedést és minden veszélyes, vagy kárt okozó játékot,
  + azonnal jelentse az óvodapedagógusnak, dajka néninek, ha saját magát, társait vagy másokat veszélyeztető helyzetet, tevékenységet, vagy balesetet észlel, illetve –amennyiben azt állapota lehetővé teszi -, ha rosszul érzi magát, vagy ha megsérült
  + a játékeszközöket (csoportszobai, udvari játékok), a különböző tevékenységek során használt eszközöket (olló, kés, lyukasztó…) rendeltetésszerűen használják
  + az udvart, csoportszobát bizonyos esetekben (WC használat, öltözködés) csak engedéllyel hagyhatja el.

# A GYERMEKEK JUTALMAZÁSÁNAK ELVEI, FORMÁI

Az igazságosság, a következetesség és az egyéni bánásmód figyelembevételével.

A jutalmazás elve:

* példamutató magatartás
* segítőkészség
* munkában való aktív részvétel
* foglalkozásokon kiemelkedő teljesítmény
* szerepléseken való részvétel Formája:
* szóbeli dicséret, csoporttársak és a többi óvodás előtt
* apró ajándékok

Fegyelmező intézkedések elvei:

* játékok, eszközök nem rendeltetésszerű használata
* közösségi szabályok folyamatos be nem tartása Formája:
* a játékból való „kiemelés”- más tevékenységbe irányítás
* beszélgetés a szabályok fontosságáról, annak betartásáról

# EGYÜTTMŰKÖDÉS, KAPCSOLATTARTÁS A SZÜLŐKKEL

# Szülő az óvodában

A nevelési év ideje alatt, előzetes megbeszélés alapján, a szülők részt vehetnek az óvoda bizonyos programjaiban. Az óvodai élettel kapcsolatos fontos információkat a hirdetőtáblán, online zárt csoportokban olvashatják. A gyermekekkel kapcsolatos fontos kérdéseket, problémákat naponta 1-2 percben megbeszélhetik a szülők az óvodapedagógusokkal. Ezen időszak a beérkezés és a távozás ideje lehet. Nagyobb probléma esetén családlátogatáskor van lehetőség a megbeszélésre.

A szülő kötelessége, hogy gondoskodjon a gyermeke testi, érzelmi, értelmi és erkölcsi fejlődéséhez szükséges feltételekről. Biztosítsa gyermeke zavartalan és rendszeres óvodába járását.

A szülőknek lehetőséget biztosítunk arra, hogy az óvoda dokumentumokat megismerjék, véleményt nyilvánítsanak (Munkaterv, Pedagógiai Program, SZMSZ, Házirend). Joguk van nyílt programjainkon részt venni, azokat előkészíteni, javaslatokkal élni, információkat kapni, közös tevékenységekbe bekapcsolódni, és ezek szervezésében segíteni a gyermekcsoportok érdekében.

Szülői fórumok:

* Szülői értekezletek,
* Fogadó órák
* Különböző témájú előadások,
* Nyílt napok,
* Óvodai ünnepek,
* Kirándulások,

- Közös rendezvények

A szülő rendszeresen tartson kapcsolatot a gyermekével foglalkozó pedagógusokkal, és részükre az együtt nevelés érdekében a szükséges tájékoztatást adja meg.

A pedagógus, valamint az ő munkáját segítő alkalmazottak a nevelői - oktatói munka, ill. a gyermekekkel összefüggő tevékenysége során büntetőjogi védelem szempontjából közfeladatot ellátó személynek számítanak. A szülő tartsa tiszteletben az óvoda dolgozóinak emberi méltóságát és jogait, tanúsítson tiszteletet iránta.

* Az óvodai élet során szerzett tapasztalatait a gyermekről a szülő az óvodapedagógusokkal beszélheti meg. A megbeszélés módja: fogadóóra, családlátogatás. Ezek időpontját a szülő és az óvodapedagógusokkal közösen egyeztetik. A megbeszélés ne a gyerekek között történjen. A gyermekekkel kapcsolatos információt, tájékoztatást csak a gyermek saját óvodapedagógusa vagy az óvodavezető adhat.
* Az óvodapedagógusok az óvodás gyermek fejlődéséről folyamatosan tájékoztatják a szülőket.

# EGYÉB SZABÁLYOZÁSOK

* + Az óvoda udvarának játékait csak óvodás gyermekek használhatják az óvodai élet szabályainak megfelelően!
  + Az intézmény területén, illetve 5 méteres körzetében tilos a dohányzás!
  + A gyermekek szülei az óvodába való érkezéskor, óvodából való távozáskor az ajtót csukják be a gyermekek védelmének érdekében!
  + A kerékpártárolóban, az óvodában elhelyezett kerékpárokért, motorokért, rollerekért az intézmény felelősséget nem vállal!
  + Hirdetés, szórólap az óvoda faliújságjaira csak az óvodavezető engedélyével kerülhet ki.
  + Az óvodában ügynökök, üzletszervezők vagy más személyek kereskedelmi tevékenységet nem folytathatnak, kivéve az óvoda által szervezett könyv- és játékvásár.

Évente kétszer orvosi vizsgálat, védőnői ellenőrzés, rendkívüli esetekben a védőnő a legrövidebb idő belül a rendelkezésünkre áll. Az óvoda munkáját segítő szakemberek:

* 1 fő fejlesztőpedagógus
* 1 fő gyógytestnevelő
* logopédusok
* 1 fő orvos
* 1 fő védőnő

Komárom, 2021. szeptember 1. **……………………………….**

Radziwonné Vörös Zsuzsanna   
 Intézményvezető